b'\n_START_ARTICLE_\nWilhelm Hofmann\n_START_SECTION_\n\xc5\xbdivljenjepis\n_START_PARAGRAPH_\nWilhelm Hofmann se je rodil 24. marca 1921 v Reichelsheimu v Hessnu. Luftwaffe se je pridru\xc5\xbeil po opravljenem usposabljanju za voja\xc5\xa1kega pilota in bil 11. junija 1942 dodeljen 1./JG 26. Svojo prvo zra\xc4\x8dno zmago je dosegel nad britanskim lovcem Supermarine Spitfire, ki ga je 11. oktobra 1942 sestrelil v bli\xc5\xbeini mesta Cassel._NEWLINE_9. decembra je bil zaradi okvare motorja svojega lovca Focke Wulf Fw 190 A-4 (W.Nr. 5617) prisiljen zasilno pristati v bli\xc5\xbeini nem\xc5\xa1kega mesta landed Watten, pri \xc4\x8demer je utrpel tako hude po\xc5\xa1kodbe, da je ve\xc4\x8d mesecev pre\xc5\xbeivel v bolni\xc5\xa1nici. K svoji enoti se je vrnil \xc5\xa1ele 31. marca 1943, takrat pa je bila ta enota stacionirana \xc5\xbee na vzhodni fronti. Svojo edino zmago na tem delu boji\xc5\xa1\xc4\x8da in svojo skupno drugo zmago, je dosegel 14. maja, ko je sestrelil sovjetskega lovca LaGG-3._NEWLINE_Septembra 1943, je bil preme\xc5\xa1\xc4\x8den k 10./JG 26, \xc5\xbee oktobra pa k 8./JG 26. Status letalskega asa si je pridobil 7. januarja 1944, ko je sestrelil svoje peto letalo in hkrati svoj prvi te\xc5\xbeki bombnik, ameri\xc5\xa1ko\xc2\xa0\xc2\xbblete\xc4\x8do trdnjavo\xc2\xab\xc2\xa0Boeing B-17. 29. februarja 1944 je postal s \xc4\x8dinom poro\xc4\x8dnika Staffelkapit\xc3\xa4n 8./JG 26. Svojo 10. zmago je dosegel 15. marca 1944, po zavezni\xc5\xa1kem izkrcanju v Normandiji pa je \xc5\xa1tevilo zmag \xc5\xa1e pove\xc4\x8dal. Kmalu je bil povi\xc5\xa1an v \xc4\x8din nadporo\xc4\x8dnika, za svojih 26 zra\xc4\x8dnih zmag pa je bil 22. julija 1944 odlikovan z Nem\xc5\xa1kim kri\xc5\xbeem v zlatu._NEWLINE_20. avgusta je sestrelil dva ameri\xc5\xa1ka lovca Republic P-47 Thunderbolt in dvignil svoje \xc5\xa1tevilo zmag na 30. 22. oktobra je Hofmann utrpel po\xc5\xa1kodbo levega o\xc4\x8desa, ko je pregledoval letalski mitraljez, ki so ga vzeli iz njegovega lovca. Pri pregledu se je zaklep mitraljeza nepri\xc4\x8dakovano zaprl in mu razlil oko. Hofmann je nadaljeval z letenjem s prevezo preko levega o\xc4\x8desa. Za 40 zra\xc4\x8dnih zmag je bil 24. oktobra 1944 odlikovan z Vite\xc5\xa1kim kri\xc5\xbeem. 1. januarja 1945 je Hofmann vodil 8./JG 26 v operaciji Bodenplatte, napadu na zavezni\xc5\xa1ko letali\xc5\xa1\xc4\x8de Bruselj-Evere, 15. januarja pa je prevzel poveljstvo nad 5./JG 26, hkrati pa ostal tudi poveljnik nad svojo prej\xc5\xa1njo enoto 8./JG 26. 15. februarja je bil razre\xc5\xa1en dol\xc5\xbenosti poveljnika 8./JG 26 in postal stalni poveljnik 5./JG 26._NEWLINE_26. marca 1945 je Hofmann vodil formacijo osmih Fw 190 na lovsko-bombni\xc5\xa1ko nalogo na obmo\xc4\x8dju Wesel-Bocholt. Formacija je v bli\xc5\xbeini M\xc3\xbcnstra naletela na ameri\xc5\xa1ke bombnike Martin B-26 Marauder, ki so jih spremljali britanski lovci Hawker Tempest. Hofmann je svojo enoto popeljal v napad na spremljevalne lovce in sestrelil svoje 44. letalo, nato pa je v boju izginil. Kasneje so ugotovili, da ga je po nesre\xc4\x8di sestrelil njegov spremljevalni lovec. Hofmann je iz zadetega letala sicer uspel izsko\xc4\x8diti, vendar je letel prenizko, da bi se njegovo padalo \xc5\xa1e odprlo, zaradi \xc4\x8desar se je ob padcu ubil._NEWLINE_Wilhelm Hofmann je na 260 nalogah sestrelil 44 sovra\xc5\xbenih letal, med katerimi je eno dosegel nad vzhodnim boji\xc5\xa1\xc4\x8dem, vse ostale pa nad zahodnim. Med njegovimi zmagami so bili \xc5\xa1tirje te\xc5\xbeki \xc5\xa1tirimotorni bombniki, 13 lovcev Republic P-47 Thunderbolt in 10 lovcev North American P-51 Mustang.'